Diari Oficial de la Generalitat Valenciana


Sumari del DOGV 6727, del 05-03-2012 (2012/2259)

RESOLUCIÓ d'1 de març de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del Conveni de Col·laboració entre el Ministeri d'Educació i la Generalitat per al finançament de places públiques del primer cicle d'Educació Infantil en el marc del Pla Educa3. Any 2011.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6727

Data del DOGV
:   05-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2259


Data del document
:   01-03-2012

Organisme emissor
:   Conselleria de Presidència

Tipus de document
:   Resolució

RESOLUCIÓ d'1 de març de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del Conveni de Col·laboració entre el Ministeri d'Educació i la Generalitat per al finançament de places públiques del primer cicle d'Educació Infantil en el marc del Pla Educa3. Any 2011. [2012/2259]  
El Ministeri d'Educació i la Generalitat han subscrit, després de la tramitació reglamentària prèvia, el 16 de desembre de 2011, el Conveni de Col·laboració per al finançament de places públiques del primer cicle d'Educació Infantil en el marc del Pla Educa3. Any 2011.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 120/2012, i que figura com a annex d'esta resolució.  
  
València, 1 de març de 2012.- La directora general del Secretariat del Consell i Relacions amb les Corts: M.ª Teresa Lleó Alonso.  
  
  
Conveni de Col·laboració entre el Ministeri d'Educació i la Comunitat Valenciana, per al finançament de places públiques del primer cicle d'Educació Infantil en el marc del Pla Educa3. Any 2011.   
  
Madrid, 16 de desembre de 2011  
  
Reunits  
  
D'una part, Ángel Gabilondo Pujol, ministre d'Educació, en virtut del Reial Decret 556/2009, de 7 d'abril (BOE de 7 d'abril), fent ús de la competència establida en la disposició addicional tretzena de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.   
De l'altra part, José Ciscar Bolufer, conseller d'Educació, Formació i Ocupació, en virtut del Decret 11/2011, de 28 de juliol, pel qual es nomenen consellers, secretària i portaveu del Consell (DOCV de 29 de juliol), en representació del Consell de la Generalitat de la Comunitat Valenciana i facultat per a la firma d'este conveni per l'Acord d'11 de novembre de 2011, del Consell de la Generalitat.   
Les parts es reconeixen capacitat per a formular el present conveni i  
  
Exposen  
  
Que l'article 27 de la Constitució espanyola establix el dret de tothom a l'educació i assigna als poders públics l'obligació de garantir-lo. Per la seua banda, l'article 9 de la Llei Orgànica 2/2006, de 3 de maig, d'Educació, establix que l'Estat ha de promoure programes de cooperació territorial amb el fi, entre d'altres, d'aconseguir objectius educatius de caràcter general i contribuir a la solidaritat interterritorial i a l'equilibri territorial en la compensació de desigualtats. L'article 11 d'eixa mateixa llei assigna a l'Estat l'obligació de promoure accions destinades a afavorir que tot l'alumnat, i, per tant, les famílies, puguen triar les opcions educatives que desitgen, amb independència del seu lloc de residència.   
Que l'Estatut d'Autonomia de la Comunitat Valenciana, aprovat per la Llei Orgànica 1/2006, de 10 d'abril, disposa en l'article 53 que correspon a la Generalitat la competència de desplegament legislatiu i d'execució de l'ensenyança en tota l'extensió, nivells i graus, i modalitats i especialitats, tal com disposa l'article 27 de la Constitució i les lleis orgàniques que, d'acord amb l'apartat 1 de l'article 81 d'aquella, el despleguen, i sense perjuí de les facultats que atribuïx a l'Estat l'article 149.1.30 i de l'alta inspecció per a complir-lo i garantir-lo.  
  
Que l'article 15.1 de la Llei Orgànica 2/2006, de 3 de maig, d'Educació, establix que les administracions públiques han de promoure un increment progressiu de l'oferta de places públiques en el primer cicle d'Educació Infantil; a més, establix les polítiques de cooperació entre estes i amb unes altres entitats per a assegurar l'oferta educativa en este cicle. Per tal de facilitar la participació d'unes altres administracions públiques, s'al·ludix en eixe mateix article a la necessitat d'establir condicions de participació en esta oferta educativa, entre d'altres, per part de les corporacions locals.   
Que si en totes les etapes educatives l'educació és una tasca compartida, almenys, per les famílies i els centres docents, entre els zero i els tres anys el paper de les famílies és qualitativament i quantitativament major, de manera que l'atenció educativa que proporciona el primer cicle de l'Educació Infantil ha de considerar-se complementària a l'atenció parental. L'Educació Infantil respon també a la necessitat de conciliar la vida familiar i laboral dels pares i mares en la mesura que l'acció educativa està també associada a la cura de les criatures.  
  
Que, una vegada completada l'oferta d'escolarització de xiquets de 3 a 6 anys en el segon cicle d'Educació infantil, és un objectiu comú d'ambdós parts l'augment de l'oferta de places públiques del primer cicle, de manera que s'atenga la demanda creixent d'este període educatiu.   
Que la posada en marxa d'Educa3 ha comportat la firma de convenis de col·laboració entre el Ministeri d'Educació i les comunitats autònomes, per al finançament de places públiques del primer cicle d'Educació infantil en els anys 2008, 2009 i 2010. Amb tot, la cobertura és encara insuficient per a respondre a les demandes de la societat espanyola actual.   
Que el Ministeri d'Educació continua l'aplicació del Pla d'Impuls de l'Educació Infantil Educa3. Per a finançar-lo, els pressupostos generals de l'Estat de 2011 incorporen un crèdit específic de cent milions d'euros per a la creació de places públiques del primer cicle d'Educació Infantil. En compliment del que establix l'article 86.2 de la Llei General Pressupostària, en la reunió de la Comissió General de la Conferència Sectorial d'Educació, celebrada el dia 8 de març de 2011, es van acordar els criteris de distribució d'este crèdit entre les comunitats autònomes. Per la seua banda, el Consell de Ministres, en la reunió del dia 27 de maig de 2011, va aprovar els esmentats criteris i els compromisos financers amb cada comunitat autònoma que es deriven d'aplicar-los. La distribució resultant de l'esmentat acord assigna a la Comunitat Valenciana la quantitat d'66.135.734 euros   
  
Conseqüentment amb tot això, el Ministeri d'Educació i la Comunitat Valenciana, amb l'aprovació prèvia de la Comissió Delegada del Govern per a Política Autonòmica, subscriuen el present conveni per a l'execució dels mencionats programes, d'acord amb les següents   
  
Clàusules   
  
Primera. Objecte del conveni   
L'objecte del present conveni és l'establiment dels mecanismes de col·laboració necessaris entre el Ministeri d'Educació i la Comunitat Valenciana, d'acord amb les especificacions que conté, per a finançar la creació de places escolars públiques del primer cicle d'Educació Infantil en l'àmbit territorial de la Comunitat Valenciana.   
  
  
Segona. Creació de places d'Educació Infantil   
Les quantitats aportades en aplicació del present conveni es destinaran als gastos derivats de la creació de les escoles d'Educació Infantil públiques que s'indiquen en l'annex. En tots els casos, l'actuació ha de donar lloc a l'increment de l'oferta de places que s'indica en l'esmentat annex.   
  
Tercera. Caràcter públic de les places creades   
El caràcter públic de les places escolars està determinat per la titularitat de les instal·lacions i del servici, i pel finançament del funcionament de l'escola infantil, i més concretament:   
- El funcionament de les places creades ha de comptar amb finançament públic que arribe, almenys, a un terç del cost total.   
- En l'oferta de places, que ha d'estar oberta a tota la població, s'hi han d'aplicar els criteris d'admissió establits, amb caràcter general, per als centres sostinguts amb fons públics.   
- Les places que es creen han de ser de titularitat pública i vinculades a l'administració de què depenguen.   
Per a la creació de centres dependents d'ajuntaments, comarques, diputacions o mancomunitats de municipis es podran subscriure els corresponents convenis a què es referix l'article 15.1 de la Llei Orgànica 2/2006, de 3 de maig, d'Educació.   
  
Quarta. Requisits mínims  
Les places escolars que es creen mitjançant esta via seran per a impartir ensenyances d'Educació Infantil i s'ajustaran al que establix la normativa bàsica per a esta etapa. En particular, els centres creats hauran de passar a formar part del Registre Estatal de Centres Docents No Universitaris.   
Les instal·lacions, els espais, els equipaments i les plantilles dels professionals que atenguen els xiquets, així com el nombre de xiquets per grup en les places creades com a conseqüència de l'aplicació d'este pla, hauran d'ajustar-se a les característiques mínimes que s'arrepleguen en la normativa vigent.   
  
Quinta. Publicitat de les actuacions   
La Comunitat Valenciana es compromet a fer pública l'aportació de l'Estat en informacions, convocatòries públiques, convenis amb unes altres institucions i cartells informatius d'obra, així com a mantindre eixa informació durant, almenys, 10 anys en un lloc públic visible dels centres que hagen sigut construïts o ampliats.   
  
Sexta. Termini d'execució   
Les escoles infantils a què es referix este conveni de col·laboració hauran d'estar en funcionament en el termini de dos anys a partir de la firma.   
  
Sèptima. Aportacions econòmiques  
El Ministeri d'Educació aportarà 3.472.891 euros per a la creació de les escoles infantils a la Comunitat Valenciana, en els termes fixats en este conveni i amb càrrec a l'aplicació pressupostària 12.25.950G.632.68 dels pressupostos generals de l'estat vigents.   
La Comunitat Valenciana, una vegada rebuda la transferència del Ministeri d'Educació, tramitarà el corresponent expedient de generació de crèdit i realitzarà les actuacions d'acord amb el procediment de gestió del gasto que legalment pertoque segons el que preveu este conveni.   
  
  
Octava. Instrumentació del pagament i justificació del gasto   
El Ministeri d'Educació transferirà a la Comunitat Valenciana l'aportació econòmica corresponent a l'any 2011 prevista en la clàusula sèptima d'este conveni en els termes establits en la regla quarta de l'article 86.2 de la Llei 47/2003, de 26 de novembre, General Pressupostària.   
Als efectes de la justificació del lliurament, la Comunitat Valenciana arreplegarà la documentació corresponent a la realització de les actuacions que són l'objecte d'este conveni i a la justificació del gasto. En tot cas, i d'acord amb el que establix per a les comunitats autònomes la regla sexta de l'apartat 2 de l'article 86 de la Llei 47/2003, de 26 de novembre, General Pressupostària, una vegada finalitzat cada exercici econòmic, i amb el límit del 31 de març de l'exercici següent, la Comunitat Valenciana remetrà al Ministeri d'Educació un estat d'execució de l'exercici amb indicació de les quantitats totals dels compromisos de crèdits, de les obligacions reconegudes i dels pagaments realitzats l'any, tot això detallat per cada una de les partides pressupostàries del pressupost de gastos de l'Estat des de les quals es van realitzar les transferències de crèdit.   
Així mateix, i de conformitat amb el que establix la regla sèptima del mateix apartat, la Comunitat Valenciana haurà de controlar adequadament l'ajuda de manera que s'assegure la correcta obtenció, gaudi i destinació dels fons percebuts pel beneficiari.   
  
Novena. Comissió mixta d'avaluació i seguiment   
A fi de realitzar el seguiment de la destinació dels fons destinats a la construcció de les escoles infantils, així com de la interpretació i del compliment del present conveni, es constituïx una comissió mixta paritària composta per sis membres, dos dels quals seran designats pel Ministeri d'Educació, un per la Delegació del Govern a la Comunitat Valenciana i tres per la Conselleria d'Educació, Formació i Ocupació.   
  
En el si de la Comissió d'Avaluació i Seguiment, la Comunitat Valenciana informarà de la posada en marxa de les actuacions i proporcionarà al Ministeri d'Educació la informació que demane en relació amb el present conveni. La Comissió d'Avaluació i Seguiment interpretarà els dubtes que puguen sorgir respecte al contingut de present conveni i les possibles variacions en l'annex, i vetlarà per la coordinació, el desplegament i l'execució de les actuacions previstes.   
  
  
Deu. Vigència i resolució   
El present conveni vigirà des del dia de la firma fins al 31 de desembre de 2013, i podrà ser renovat o modificat, amb caràcter exprés, per mitjà d'un document redactat a este efecte. La disposició de nous crèdits en exercicis pressupostaris posteriors podrà donar lloc a la subscripció de les corresponents addendes, que passaran a formar part indissoluble del conveni i arreplegaran les noves aportacions econòmiques i les modificacions que es requerisquen.   
Són causes de resolució del present conveni l'expiració del terme de vigència, el mutu acord de les parts i el desistiment o l'incompliment d'alguna d'estes.   
  
Onze. Règim jurídic   
Este conveni es regula pels articles 6 i 8 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Pel que fa al règim jurídic, està determinat per les estipulacions previstes en el conveni i pels principis generals de l'esmentada llei. En tot cas, este conveni establix una relació de les mencionades en l'apartat c) de l'article 4.1 de la Llei 30/2007, de 30 d'octubre, de Contractes del Sector Públic, s'apliquen, si no hi ha normes especials, els principis de l'esmentat text legal, per a resoldre els dubtes i les llacunes que pogueren presentar-se.   
  
Les possibles qüestions litigioses que puguen provocar l'aplicació, la interpretació, la modificació, els efectes i la resolució del present conveni seran resoltes de conformitat amb el que disposa la Llei Reguladora de la Jurisdicció Contenciosa Administrativa.   
  
I, com a prova de conformitat, firmen el present conveni per duplicat, un exemplar del qual quedarà en poder de cada una de les parts firmants, al lloc i en la data indicats més amunt.  
  
Pel Ministeri d'Educació, el ministre d'Educació: Ángel Gabilondo Pujol.  
Per la Comunitat Valenciana, el conseller d'Educació, Formació i Ocupació: José Ciscar Bolufer.  
  
  
ANNEX  
  
Llista d'escoles infantils la creació de les quals es finança mitjançant este conveni.   
  
Llista de centres i de places:   
A) Finançament de construcció/d'ampliació i d'equipament (242 places/17 unitats).   
Municipi: Aigües. Pda. de Foietes, s/n. Administració titular: Ajuntament d'Aigües. Subvenció: construcció i equipament. Nombre d'unitats: 3. Nombre de places: 41.  
Municipi: Rótova. C/ Álvaro Navarro, s/n. Administració titular: Ajuntament de Rótova. Subvenció: construcció i equipament. Nombre d'unitats: 3. Nombre de places: 41.  
Municipi: Gandia. Parc Ausiàs March, s/n. Administració titular: Ajuntament de Gandia. Subvenció: construcció i equipament. Nombre d'unitats: 5. Nombre de places: 70.  
Municipi: Domeño. C/ Jaime I - C/ Santa Cruz, s/n. Administració titular: Ajuntament de Domeño. Subvenció: construcció i equipament. Nombre d'unitats: 3. Nombre de places: 37.  
Municipi: Tavernes de la Valldigna. C/ Algemesí, 15. Administració titular: Ajuntament de Tavernes de la Valldigna. Subvenció: construcció i equipament. Nombre d'unitats: 3. Nombre de places: 53.  
  
  
Finançament de construcció/d'ampliació (350 places/24 unitats).   
  
Municipi: Busot. C/ el Pal, s/n. Administració titular: Ajuntament de Busot. Subvenció: construcció. Nombre d'unitats: 4. Nombre de places: 66.  
Municipi: Vall d'Alba. C/ en projecte, 12. Administració titular: Ajuntament de Vall d'Alba. Subvenció: construcció. Nombre d'unitats: 4. Nombre de places: 50.  
Municipi: Aielo de Malferit. C/ Bocairent, s/n. Administració titular: Ajuntament d'Aielo de Malferit. Subvenció: ampliació. Nombre d'unitats: 6. Nombre de places: 92.  
Municipi: Albuixech. C/ la Pau, 87. Administració titular: Ajuntament d'Albuixech. Subvenció: ampliació. Nombre d'unitats: 5. Nombre de places: 73.  
Municipi: Navarrés. C/ Paseo, s/n. Administració titular: Ajuntament de Navarrés. Subvenció: construcció. Nombre d'unitats: 3. Nombre de places: 43.  
Municipi: Guadasséquies. C/ Major, s/n. Administració titular: Ajuntament de Guadasséquies. Subvenció: construcció. Nombre d'unitats: 1. Nombre de places: 15.  
Municipi: Tuéjar. C/ San Juan, 19. Administració titular: Ajuntament de Tuéjar. Subvenció: construcció. Nombre d'unitats: 1. Nombre de places: 11.  
  
B) Finançament d'equipament (797 places/53 unitats).   
Municipi: Finestrat. C/ la Serra Cortina, 7. Administració titular: Ajuntament de Finestrat. Subvenció: equipament. Nombre d'unitats: 3. Nombre de places: 40.  
Municipi: Biar. C/ Sant Jeroni, 4 - avinguda de Villena, 21. Administració titular: Ajuntament de Biar. Subvenció: equipament. Nombre d'unitats: 5. Nombre de places: 79.  
Municipi: Almenara. C/ Clara Campoamor, s/n. Administració titular: Ajuntament d'Almenara. Subvenció: equipament. Nombre d'unitats: 13. Nombre de places: 206.  
Municipi: Miramar. C/ Paloma, 2. Administració titular: Ajuntament de Miramar. Subvenció: equipament. Nombre d'unitats: 5. Nombre de places: 79.  
Municipi: Serra. C/ Rebalsadors, 1, 3 i 5. Administració titular: Ajuntament de Serra. Subvenció: equipament. Nombre d'unitats: 6. Nombre de places: 82.  
Municipi: Aldaia. Camí de les Encreullades, 6. Administració titular: Ajuntament d'Aldaia. Subvenció: equipament. Nombre d'unitats: 9. Nombre de places: 140.  
Municipi: Quatretonda. C/ del Crist de la Fe, 88. Administració titular: Ajuntament de Quatretonda. Subvenció: equipament. Nombre d'unitats: 3. Nombre de places: 36.  
Municipi: Montroy. C/ la Muntanya, 23. Administració titular: Ajuntament de Montroy. Subvenció: equipament. Nombre d'unitats: 4. Nombre de places: 64.  
Municipi: Llocnou de Sant Jeroni. C/ Major, 3. Administració titular: Ajuntament de Lloc Nou de Sant Jeroni. Subvenció: equipament. Nombre d'unitats: 2. Nombre de places: 30.  
Municipi: Pedralba. C/ San Miguel, s/n. Administració titular: Ajuntament de Pedralba. Subvenció: equipament. Nombre d'unitats: 3. Nombre de places: 41.